CELEX: 22019D1218
Language: el
Date: 2018-07-02 00:00:00
Title: Απόφαση αριθ. 1/2018 του Συμβουλίου Σύνδεσης ΕΕ-Ουκρανίας, της 2ας Ιουλίου 2018, για τη συμπλήρωση του τίτλου IV κεφάλαιο 1 παράρτημα I-A της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου [2019/1218]

18.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 192/36
               
            
         ΑΠΟΦΑΣΗ αριθ. 1/2018 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΟΥΚΡΑΝΙΑΣ
         της 2ας Ιουλίου 2018
         για τη συμπλήρωση του τίτλου IV κεφάλαιο 1 παράρτημα I-A της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου [2019/1218]
         ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΟΥΚΡΑΝΙΑΣ,
         Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου (1), που υπογράφηκε στις Βρυξέλλες στις 27 Ιουνίου 2014,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 486 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («συμφωνία»), μέρη της συμφωνίας, μεταξύ των οποίων και οι διατάξεις για την κατάργηση των τελωνειακών δασμών, και το συναφές παράρτημα Ι-Α του κεφαλαίου 1 του τίτλου IV της συμφωνίας εφαρμόζονται προσωρινά από την 1η Ιανουαρίου 2016.
                  
               
                     (2)
                  
                  
                     Ο κανονισμός (ΕΕ) αριθ. 374/2014 του Ευρωπαϊκού Κοινοβουλίου και του Συμβουλίου (2) θέσπισε μονομερώς προτιμησιακές ρυθμίσεις χάρη στις οποίες μπορούν να μειωθούν ή να καταργηθούν οι τελωνειακοί δασμοί στα εμπορεύματα καταγωγής Ουκρανίας, σύμφωνα με το παράρτημα I του εν λόγω κανονισμού.
                  
               
                     (3)
                  
                  
                     Οι εν λόγω προτιμησιακές ρυθμίσεις αντιστοιχούσαν στις δασμολογικές παραχωρήσεις που επρόκειτο να εφαρμοστούν κατά τη διάρκεια του πρώτου έτους εφαρμογής της συμφωνίας, σύμφωνα με τον τίτλο IV κεφάλαιο 1 παράρτημα I-A της συμφωνίας.
                  
               
                     (4)
                  
                  
                     Ο κανονισμός (ΕΕ) αριθ. 1150/2014 του Ευρωπαϊκού Κοινοβουλίου και του Συμβουλίου (3) μεταξύ άλλων εισήγαγε διευκρίνιση σχετικά με τη συγκεκριμένη μείωση που θα πρέπει να εφαρμοστεί στον βασικό δασμολογικό συντελεστή, για κάθε «κατηγορία σταδιακής κατάργησης» που αναφέρεται στο παράρτημα I του εν λόγω κανονισμού.
                  
               
                     (5)
                  
                  
                     Για λόγους σαφήνειας της συμφωνίας απαιτείται αντίστοιχη διευκρίνιση, ώστε να προσδιοριστεί η μείωση που θα πρέπει να εφαρμοστεί στον βασικό δασμολογικό συντελεστή για όλα τα επόμενα έτη και για κάθε «κατηγορία σταδιακής κατάργησης» που αναφέρεται στον τίτλο IV κεφάλαιο 1 παράρτημα I-A της συμφωνίας. Οι εν λόγω λεπτομέρειες κατάργησης των δασμών αντιστοιχούν στην κοινή αντίληψη που διαμορφώθηκε με την Ουκρανία κατά τις διαπραγματεύσεις, και θα εφαρμοστούν και από τα δύο μέρη της συμφωνίας.
                  
               
                     (6)
                  
                  
                     Το άρθρο 463 παράγραφος 2 της συμφωνίας ορίζει ότι το Συμβούλιο Σύνδεσης αποτελεί φόρουμ για την ανταλλαγή πληροφοριών σχετικά με τα μέτρα εφαρμογής και επιβολής.
                  
               
                     (7)
                  
                  
                     Το άρθρο 463 παράγραφος 3 της συμφωνίας ορίζει ότι το Συμβούλιο Σύνδεσης δύναται να επικαιροποιεί ή να τροποποιεί τα παραρτήματα της συμφωνίας.
                  
               
                     (8)
                  
                  
                     Είναι, συνεπώς, σκόπιμο να εκδοθεί απόφαση από το Συμβούλιο Σύνδεσης ΕΕ-Ουκρανίας για τη συμπλήρωση του τίτλου IV κεφάλαιο 1 παράρτημα I-A της συμφωνίας,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στον τίτλο IV κεφάλαιο 1 παράρτημα I-A της συμφωνίας προστίθεται νέο προσάρτημα Γ, όπως περιέχεται στο παράρτημα της παρούσας απόφασης, με σκοπό να διευκρινιστεί η εφαρμογή της μείωσης του βασικού δασμολογικού συντελεστή που θα πρέπει να εφαρμοστεί για όλα τα επόμενα έτη για κάθε «κατηγορία σταδιακής κατάργησης» που αναφέρεται στον τίτλο IV κεφάλαιο 1 παράρτημα Ι-Α της συμφωνίας.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 2 Ιουλίου 2018.
            
               
                  Για το Συμβούλιο Σύνδεσης
               
               
                  Η Πρόεδρος
               
               F. MOGHERINI
            
         
         
            (1)  ΕΕ L 161 της 29.5.2014, σ. 3.
         
            (2)  Κανονισμός (EE) αριθ. 374/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη μείωση ή την κατάργηση των τελωνειακών δασμών που επιβάλλονται στα εμπορεύματα καταγωγής Ουκρανίας (ΕΕ L 118 της 22.4.2014, σ. 1).
         
            (3)  Κανονισμός (ΕΕ) αριθ. 1150/2014 του Ευρωπαϊκού Κοινοβουλίου και του Συμβουλίου, της 29ης Οκτωβρίου 2014, για την τροποποίηση του κανονισμού (ΕΕ) αριθ. 374/2014 για τη μείωση ή την κατάργηση των τελωνειακών δασμών που επιβάλλονται στα εμπορεύματα καταγωγής Ουκρανίας (ΕΕ L 313 της 31.10.2014, σ. 1).
      
      
         
            ΠΑΡΑΡΤΗΜΑ
            ΠΡΟΣΑΡΤΗΜΑ Γ ΤΟΥ ΠΑΡΑΡΤΗΜΑΤΟΣ I-A ΤΟΥ ΚΕΦΑΛΑΙΟΥ 1 ΤΟΥ ΤΙΤΛΟΥ IV ΤΗΣ ΣΥΜΦΩΝΙΑΣ
            ΚΑΤΑΡΓΗΣΗ ΤΩΝ ΔΑΣΜΩΝ
            ΠΙΝΑΚΕΣ ΚΑΤΑΡΓΗΣΗΣ ΔΑΣΜΩΝ ΤΩΝ ΜΕΡΩΝ ΓΙΑ ΤΑ ΕΜΠΟΡΕΥΜΑΤΑ ΚΑΤΑΓΩΓΗΣ ΤΟΥ ΑΛΛΟΥ ΜΕΡΟΥΣ
            Το παρόν προσάρτημα διευκρινίζει τη μείωση του βασικού δασμολογικού συντελεστή που πρέπει να εφαρμόζεται σε κάθε «κατηγορία σταδιακής κατάργησης».
            
                     
                        1.
                     
                     
                        Εκτός αντίθετων διατάξεων των πινάκων κατάργησης δασμών των μερών που περιλαμβάνονται στον τίτλο IV κεφάλαιο 1 παράρτημα Ι-Α της συμφωνίας (εφεξής «πίνακες»), ισχύουν οι ακόλουθες διευκρινίσεις για την κατάργηση των τελωνειακών δασμών από τα μέρη σύμφωνα με το άρθρο 29 (Κατάργηση των τελωνειακών δασμών επί των εισαγωγών) του τίτλου IV (Εμπόριο και συναφή με το εμπόριο θέματα) της συμφωνίας:
                        
                                    α)
                                 
                                 
                                    οι τελωνειακοί δασμοί για τα εμπορεύματα καταγωγής Ουκρανίας ή ΕΕ («εμπορεύματα καταγωγής») οι οποίοι προβλέπονται στις δασμολογικές κλάσεις της κατηγορίας σταδιακής κατάργησης «0» των πινάκων καταργούνται εντελώς και τα εμπορεύματα αυτά απαλλάσσονται από την καταβολή οποιουδήποτε τελωνειακού δασμού από την ημερομηνία έναρξης ισχύος της παρούσας συμφωνίας,
                                 
                              
                                    β)
                                 
                                 
                                    οι τελωνειακοί δασμοί για τα εμπορεύματα καταγωγής οι οποίοι προβλέπονται στις δασμολογικές κλάσεις της κατηγορίας σταδιακής κατάργησης «1» των πινάκων καταργούνται σε δύο στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα απαλλάσσονται από την καταβολή οποιουδήποτε τελωνειακού δασμού,
                                 
                              
                                    γ)
                                 
                                 
                                    οι τελωνειακοί δασμοί για τα εμπορεύματα καταγωγής οι οποίοι προβλέπονται στις δασμολογικές κλάσεις της κατηγορίας σταδιακής κατάργησης «2» των πινάκων καταργούνται σε τρία στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα απαλλάσσονται από την καταβολή οποιουδήποτε τελωνειακού δασμού,
                                 
                              
                                    δ)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις της κατηγορίας σταδιακής κατάργησης «3» των πινάκων καταργούνται σε τέσσερα στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα απαλλάσσονται από την καταβολή οποιουδήποτε δασμού,
                                 
                              
                                    ε)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις της κατηγορίας σταδιακής κατάργησης «5» των πινάκων καταργούνται σε έξι στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα απαλλάσσονται από την καταβολή οποιουδήποτε δασμού,
                                 
                              
                                    στ)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις της κατηγορίας σταδιακής κατάργησης «7» των πινάκων καταργούνται σε οκτώ στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα απαλλάσσονται από την καταβολή οποιουδήποτε δασμού,
                                 
                              
                                    ζ)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις της κατηγορίας σταδιακής κατάργησης «10» των πινάκων καταργούνται σε έντεκα στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα απαλλάσσονται από την καταβολή οποιουδήποτε δασμού,
                                 
                              
                                    η)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις στις οποίες σημειώνεται το ποσοστό «20 % σε 5 έτη» στους πίνακες μειώνονται κατά 20 % σε έξι στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα υπόκεινται σε τελωνειακό δασμό ίσο με τον βασικό δασμολογικό συντελεστή μειωμένο κατά 20 %,
                                 
                              
                                    θ)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις στις οποίες σημειώνεται το ποσοστό «20 % σε 10 έτη» στους πίνακες μειώνονται κατά 20 % σε έντεκα στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα υπόκεινται σε τελωνειακό δασμό ίσο με τον βασικό δασμολογικό συντελεστή μειωμένο κατά 20 %,
                                 
                              
                                    ι)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις στις οποίες σημειώνεται το ποσοστό «30 % σε 5 έτη» στους πίνακες μειώνονται κατά 30 % σε έξι στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα υπόκεινται σε τελωνειακό δασμό ίσο με τον βασικό δασμολογικό συντελεστή μειωμένο κατά 30 %,
                                 
                              
                                    ια)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις στις οποίες σημειώνεται το ποσοστό «50 % σε 5 έτη» στους πίνακες μειώνονται κατά 50 % σε έξι στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα υπόκεινται σε τελωνειακό δασμό ίσο με τον βασικό δασμολογικό συντελεστή μειωμένο κατά 50 %,
                                 
                              
                                    ιβ)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις στις οποίες σημειώνεται το ποσοστό «50 % σε 7 έτη» στους πίνακες μειώνονται κατά 50 % σε οκτώ στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα υπόκεινται σε τελωνειακό δασμό ίσο με τον βασικό δασμολογικό συντελεστή μειωμένο κατά 50 %,
                                 
                              
                                    ιγ)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις στις οποίες σημειώνεται το ποσοστό «50 % σε 10 έτη» στους πίνακες μειώνονται κατά 50 % σε έντεκα στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα υπόκεινται σε τελωνειακό δασμό ίσο με τον βασικό δασμολογικό συντελεστή μειωμένο κατά 50 %,
                                 
                              
                                    ιδ)
                                 
                                 
                                    οι τελωνειακοί δασμοί για τα εμπορεύματα καταγωγής που προβλέπονται στις δασμολογικές κλάσεις στις οποίες σημειώνεται το ποσοστό «60 % σε 5 έτη» στους πίνακες μειώνονται κατά 60 % σε έξι στάδια ίσης διάρκειας, με αφετηρία την ημερομηνία έναρξης ισχύος της παρούσας συμφωνίας, και, στη συνέχεια, τα εν λόγω εμπορεύματα υπόκεινται σε τελωνειακό δασμό ίσο με τον βασικό δασμολογικό συντελεστή μειωμένο κατά 60 %,
                                 
                              
                                    ιε)
                                 
                                 
                                    οι τελωνειακοί δασμοί επί των εμπορευμάτων καταγωγής που προβλέπονται στις δασμολογικές κλάσεις της κατηγορίας σταδιακής κατάργησης «ατελώς κατ' αξία (τιμή εισόδου (1))» στους πίνακες καταργούνται κατά την ημερομηνία έναρξης ισχύος της παρούσας συμφωνίας· η απελευθέρωση αφορά μόνον τον δασμό κατ' αξία· ο ειδικός δασμός που συνδέεται με το σύστημα τιμών εισόδου το οποίο εφαρμόζεται γι' αυτά τα εμπορεύματα καταγωγής διατηρείται.
                                 
                              
                  
                     
                        2.
                     
                     
                        Ο βασικός δασμολογικός συντελεστής και η κατηγορία σταδιακής κατάργησης για τον καθορισμό του δασμολογικού συντελεστή που εφαρμόζεται σε κάθε στάδιο μείωσης για μια δασμολογική κλάση αναφέρονται στην αντίστοιχη δασμολογική κλάση στον πίνακα.
                     
                  
                     
                        3.
                     
                     
                        Για τους σκοπούς της κατάργησης των τελωνειακών δασμών, ο δασμολογικός συντελεστής που εφαρμόζεται σε κάθε στάδιο στρογγυλοποιείται προς τα κάτω τουλάχιστον στο πλησιέστερο δέκατο της ποσοστιαίας μονάδας ή, εάν ο δασμολογικός συντελεστής εκφράζεται σε νομισματικές μονάδες, τουλάχιστον στο πλησιέστερο δέκατο της επίσημης νομισματικής μονάδας του μέρους.
                     
                  
                     
                        4.
                     
                     
                        Για τους σκοπούς του παρόντος προσαρτήματος, η πρώτη μείωση πραγματοποιείται κατά την έναρξη ισχύος της παρούσας συμφωνίας και κάθε επόμενη μείωση παράγει αποτελέσματα την 1η Ιανουαρίου του σχετικού έτους.
                     
                  
                     
                        5.
                     
                     
                        Εάν η έναρξη ισχύος της παρούσας συμφωνίας αντιστοιχεί σε ημερομηνία μετά την 1η Ιανουαρίου και πριν από την 31η Δεκεμβρίου του ίδιου έτους, η ποσότητα στο πλαίσιο της ποσόστωσης επιμερίζεται αναλογικά για το υπόλοιπο του ημερολογιακού έτους.
                     
                  
               (1)  Βλέπε παράρτημα 2 του παραρτήματος I του κανονισμού (ΕΟΚ) αριθ. 2658/87 της 23ης Ιουλίου 1987 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).